rejauldu/bengali-wikipedia huggingface dataset:
thumb|বুদ্ধ মন্দির দেরাদুন জেলা  উত্তর ভারতের উত্তরাখণ্ড রাজ্যের একটি জেলা। জেলা সদর দেরাদুন, এটি ২০০০ সালে প্রতিষ্ঠার পর থেকে উত্তরাখণ্ডের অন্তর্বর্তীকালীন রাজধানী হিসাবেও কাজ করেছে। জেলায় ৬টি তহসিল, ৬টি সমষ্টি উন্নয়ন ব্লক, ১৭টি শহর ও ৭৬৪টি জনবসতিপূর্ণ গ্রাম এবং ১৮টি জনহীন গ্রাম রয়েছে। ২০১১ সাল থেকে এটা হরিদ্বার পরে উত্তরাখণ্ডে দ্বিতীয় জনবহুল জেলা (১৩  টির মধ্যে)। দেরাদুন শহর ছাড়াও জেলার বিশিষ্ট শহরগুলির মধ্যে অন্তর্ভুক্ত রয়েছে ঋষিকেশ, মুসুরি এবং চক্রতার। জেলা পূর্ব থেকে গঙ্গা নদী ও পশ্চিম থেকে যমুনা নদী প্রবাহিত হয় এবং জেলার দক্ষিণ এবং দক্ষিণপূর্বে তরাই এবং শিবালিক পর্বত রয়েছে, উত্তর-পশ্চিমে রয়েছে হিমালয়। ব্রিটিশ রাজের আমলে জেলার সরকারী নাম ছিল দেহরা দুন। ১৮৪২ সালে, দুন সাহারানপুর জেলার সাথে সংযুক্ত ছিল এবং জেলা কালেক্টরের অধীনস্থ আধিকারিকের অধীনে থাকলেও ১৮৭১ সাল থেকে এটি পৃথক জেলা হিসাবে পরিচালিত হচ্ছে।  দেরাদুন   জাতীয় রাজধানী দিল্লি থেকে ২৩০ কিমি দূরে অবস্থিত। জাতীয় তেল ও প্রাকৃতিক গ্যাস কর্পোরেশন, সার্ভে অব ইন্ডিয়া, এবং দুন বিশ্ববিদ্যালয়, উত্তরাখণ্ড প্রযুক্তিগত ইনস্টিটিউট, ইন্ডিয়ান ইনস্টিটিউট অব পেট্রোলিয়াম, উত্তরাঞ্চল বিশ্ববিদ্যালয়, বন গবেষণা ইনস্টিটিউট, ভারতের ওয়াইল্ডলাইফ ইনস্টিটিউট, ভারতের জাতীয় সামরিক কলেজ এবং ভারতীয় সামরিক একাডেমির মতো অনেক শিক্ষাপ্রতিষ্ঠান রয়েছে। বাসমতী চাল, চা এবং বাগানের লিচু এখানকার প্রধান কৃষি ফসল।  ১৮১৮-১৬ সালের গুর্খা যুদ্ধের ফলস্বরূপ অঞ্চলটি তেহরি-গড়ওয়ালের মহারাজার কাছ থেকে যুদ্ধের লুণ্ঠন হিসাবে দখল করা হয় এবং তৎকালীন দক্ষিণের সাহারানপুর জেলাতে প্রশাসনিকভাবে সংযুক্ত হয়, যা ইতোমধ্যে ব্রিটিশদের হাতে ছিল।   ইতিহাস  দেরাদুনে রয়েছে বিভিন্ন পুরাণকথার গল্প এবং সংস্কৃতি। উল্লেখ করা হয় রামায়ণ যে প্রভু রাম, ভাই লক্ষ্মণ এলাকায় এসেছিলেন শ্রীলঙ্কা রাক্ষস রাজা রাবণকে পরাজিত করার পর। এই অঞ্চলটি মহাভারতের কৌরব এবং পাণ্ডবদের গুরু দ্রোণাচার্যের সাথেও যুক্ত। এলাকার ঋষিকেশ শহরকে উল্লেখ করা হয় স্কন্দ পুরাণে। এই জেলাতে রামায়ণ ও মহাভারতে উল্লিখিত অঞ্চল ও আশেপাশের জায়গাগুলিতে প্রাচীন মন্দির, মূর্তি এবং প্রত্নতাত্ত্বিক ধ্বংসাবশেষ পাওয়া গেছে। এই ধ্বংসাবশেষগুলি প্রায় ২০০০ বছরের পুরানো বলে জানানো হয়েছে।   সংস্কৃতি  দেরাদুন জেলার একটি অংশ গাড়োয়াল অঞ্চলের অংশ, অতএব স্থানীয় সংস্কৃতি জেলাতে খুবই প্রভাবশালী। গড়ওয়ালী ছাড়াও এই অঞ্চলের অন্যান্য ভাষা হ'ল - জওনসারি, হিন্দি এবং ইংরেজি। নীল বাসগুলি শহরের যাতায়াতের প্রধান উপায়।   তথ্যসূত্র    আরও দেখুন    বহিঃসংযোগ      দেহর ডুন জেলা, ভারতের ইম্পেরিয়াল গেজেটিয়ার, বনাম ১১, পি। 210, 1909  বিষয়শ্রেণী:উত্তরাখণ্ডের জেলা বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:দেরাদুন জেলা
তোয়াব খান (জন্ম:২৪ এপ্রিল ১৯৩৪ - মৃত্যু: ১ অক্টোবর ২০২২)শুভ জন্মদিন তোয়াব ভাই, বাংলা নিউজ টুয়েন্টি ফোর ডটকম, ২৪ এপ্রিল ২০১২  হলেন একজন বাংলাদেশী সাংবাদিক। তিনি বাংলাদেশের বাংলা দৈনিক সংবাদপত্র জনকন্ঠের উপদেষ্টা সম্পাদক ছিলেন। ৮ অক্টোবর ২০২১ সালে তিনি পুনরায় দৈনিক বাংলার সম্পাদকের দায়িত্ব গ্রহণ করেন। তিনি এ পত্রিকাটির প্রথম সম্পাদক ছিলেন।   সাংবাদিকতায় অনন্য অবদানের জন্য বাংলাদেশ সরকার তাকে ২০১৬ সালে একুশে পদক প্রদান করে।  জন্ম ও পরিচয় তোয়াব খান ১৯৩৪ সালের ২৪ এপ্রিল সাতক্ষীরার রসুলপুর গ্রামে জন্মগ্রহণ করেন। সাংবাদিক মাওলানা আকরাম খাঁ ছিলেন তার মামা। কর্মজীবন ১৯৫৫ সালে তোয়াব খান দৈনিক সংবাদ পত্রিকায় কাজ শুরু করেন, ১৯৬১ সালে তিনি এর বার্তা সম্পাদক হিসাবে পদোন্নতি পান এবং ১৯৬৪ সাল পর্যন্ত কাজ করেন। ১৯৬৪ থেকে ১৯৭২ পর্যন্ত বার্তা সম্পাদক হিসেবে দৈনিক পাকিস্তানে কাজ করেন। ১৯৭২ সালে দৈনিক বাংলা পত্রিকায় সম্পাদক হিসেবে যোগ দেন।  ১৯৭৩ থেকে ১৯৭৫ পর্যন্ত তোয়াব খান রাষ্ট্রপতি শেখ মুজিবুর রহমানের প্রেস সচিব ছিলেন। ১৯৮৭-১৯৯১ মেয়াদে সাবেক রাষ্ট্রপতি এরশাদ ও প্রথম তত্ত্বাবধায়ক সরকারের প্রধান বিচারপতি সাহাবুদ্দীন আহমদেরও প্রেসসচিব ছিলেন তিনি। ১৯৮০ থেকে ১৯৮৭ সাল পর্যন্ত বাংলাদেশ সরকারের প্রধান তথ্য কর্মকর্তা ছিলেন। বাংলাদেশ প্রেস ইনস্টিটিউটের মহাপরিচালক ছিলেন। মুক্তিযুদ্ধে স্বাধীন বাংলা বেতার কেন্দ্রে শব্দসৈনিক ছিলেন। তার লেখা ও  উপস্থাপনায় স্বাধীন বাংলা বেতার কেন্দ্র থেকে নিয়মিত প্রচারিত হতো ‘পিন্ডির প্রলাপ’।সাংবাদিক তোয়াব খানের জন্মদিন আজ, কালের কণ্ঠ, ২৪ এপ্রিল ২০২০  মৃত্যু  তোয়াব খান ২০২২ সালের ১লা অক্টোবর দুপুর ১২.৪০ ঘটিকায় ঢাকার গুলশানস্থ ইউনাইটেড হাসপাতালে মৃত্যুবরণ করেন।  পুরস্কার  একুশে পদক - ২০১৬ - সাংবাদিকতা।তোয়াব খানকে অভিনন্দন, প্রথম আলো ১১ ফেব্রুয়ারি ২০১৬  তথ্যসূত্র  বিষয়শ্রেণী:২০২২-এ মৃত্যু বিষয়শ্রেণী:বাংলাদেশী সাংবাদিক বিষয়শ্রেণী:একুশে পদক বিজয়ী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:১৯৩৪-এ জন্ম বিষয়শ্রেণী:সাতক্ষীরা জেলার ব্যক্তি
বাংলাদেশে অ্যালকোহল এর ব্যবহার সীমাবদ্ধ ও নিয়ন্ত্রিত। ২০১৫ সালে বিশ্ব ব্যাংকের প্রকাশিত তথ্য অনুযায়ী এশিয়ার মধ্যে বাংলাদেশে সবচেয়ে কম অ্যালকোহল ব্যবহার করা হয়। তবে স্থানীয় পানীয় যেমন স্পিড, টাইগার এসবে অ্যালকোহল ও ক্যাফেইন ক্ষতিকর মাত্রায় মিশানো হয়, যা নিষিদ্ধের জন্য সরকারের কাছে অনেকসময় আবেদন করা হয়।   ইতিহাস  ১৮৮৭ সালে বাংলাদেশের প্রথম ডিস্টিলারি স্থাপিত হয়। রবার্ট রাসেল কেরু নামে এক ইংরেজ এটি স্থাপন করেন। যেটি বর্তমানে কেরু এ্যান্ড কোম্পানি বাংলাদেশ লিমিটেড নামে পরিচিত। এটি ১৯৭৩ সালে বাংলাদেশ সরকার জাতীয়করণ করে। ডিস্টিলারিটি দর্শনা চিনিকলের একটি অংশ এবং বাংলাদেশ চিনি ও খাদ্য শিল্প করপোরেশনের অধীনে পরিচালিত। বাংলাদেশের ১৫টি চিনিকলের মধ্যে একমাত্র কেরু এ্যান্ড কোম্পানিকে লোকসান গুনতে হয় না। এর লাভের প্রায় সম্পুর্নটাই আসে এখানকার ডিস্টিলারি ইউনিট থেকে। ডিস্টিলারিতে হুইস্কি, জিন,  ব্র্যান্ডি, ক্রেকাউট, রাম ও ভদকা উৎপন্ন হয়। থাম্ব|দর্শনা ডিস্টিলারির পণ্য ২০০৩ সালে বাংলাদেশ সরকার যমুনা গ্রুপের যমুনা ডিস্টিলারি লিমিটেডকে মদ্যপ পানীয় উৎপাদনের লাইসেন্স দেয়। যমুনা ডিস্টিলারি লিমিটেড বাংলাদেশের প্রথম বেসরকারি প্রতিস্ঠান হিসেবে অ্যালকোহল উৎপাদনের  লাইসেন্স পায়। ২০০৯ সালে যমুনা হান্টার ব্র্যান্ডের বিয়ার বাংলাদেশে নিয়ে আসে।   আইন  বাংলাদেশের আইন অনুসারে, কোন পানীয়তে ০.৫% এর বেশি অ্যালকোহল থাকলে সেটি অ্যালকোহলিক পানীয় হিসেবে গণ্য হবে। অ্যালকোহল বিপণন, মজুদ ও বহনের জন্য সরকারি অনুমতি প্রয়োজন হয়। অ্যালকোহল পানের জন্য একজনের অবশ্যই বৈধ অনুমতি নিতে হবে। মুসলিমদের অ্যালকোহলের অনুমতি পেতে হলে ডাক্তারি ব্যবস্থা পত্রের প্রয়োজন হয়। ব্যবস্থা পত্রটি  মেডিকেল কলেজের একজন সহযোগী অধ্যাপক বা সিভিল সার্জনের কাছে থেকে নিতে হবে।  ফেব্রুয়ারি, ২০২২ এর এক আইন অনুযায়ী ২১ বছর বয়সী সব উপজাতি সবাই মদ পানের লাইসেন্স পাবে। এছাড়া মদের দোকান খোলা ও গ্রহণ নিয়ে আইন অনেকাংশে শিথিল করে ফেলা হয়। বাংলাদেশে ১৩,০০০ জনের বিদেশি ও ২৮,০০০  জনের দেশি মদ পানের অনুমতি থাকলেও মদ পানকারী প্রকৃত সংখ্যা অনেক বেশি। ২০২২ সালে রিজার্ভ সংকটে বিদেশি মদ আমদানি বন্ধ করা হয়। গড়ে ক্যারু ও কোং(একমাত্র মদ উৎপাদনকারী) ১২,০০০ থেকে ১৩,০০০ বাক্স মদ বিক্রি করে।   তথ্যসূত্র   বিষয়শ্রেণী:বাংলাদেশে অ্যালকোহল বিষয়শ্রেণী:দেশ অনুযায়ী অ্যালকোহল বিষয়শ্রেণী:অ্যালকোহলের অপব্যবহার বিষয়শ্রেণী:বাংলাদেশের সামাজিক সমস্যা
লন্ডন মার্কিন যুক্তরাষ্ট্রের ওহাইও অঙ্গরাজ্যের ম্যাডিসন কাউন্টির একটি শহর ও কাউন্টি আসন। ওহাইওর রাজধানী কলম্বাসের প্রায় ২৫ মাইল (৪০ কিলোমিটার) দক্ষিণ-পশ্চিমে অবস্থিত, লন্ডন শহরটি কাউন্টি আসন হিসাবে দায়িত্ব পালনের জন্য ১৮১১ সালে প্রতিষ্ঠিত হয়। শহরের জনসংখ্যা ২০১০-এর আদম শুমারি অনুসারে ৯,৯৯৪ জন। জিপ কোডটি হল ৪৩১৪০।   ভূগোল  মার্কিন যুক্তরাষ্ট্রের আদমশুমারি ব্যুরো অনুসারে, শহরের মোট আয়তন ৮.৪৫ বর্গমাইল (২১.৮৯ কিমি ২), যার মধ্যে ৮.৩৯ বর্গমাইল (২১.৭৩ কিমি ২) ভূমিভাগ ও ০.০১ বর্গমাইল (০.০৩ কিমি ২) জলভাগ নিয়ে গঠিত।   জনসংখ্যার উপাত্ত   ২০১০-এর আদমশুমারি   ২০১০-এর আদমশুমারি অনুসারে, শহরে ৯,৯০৪ জন মানুষ, ৩,৯৯১ জন গৃহমালিক ও ২,৫১১ টি পরিবার বসবাস করে। জনসংখ্যার ঘনত্ব প্রতি বর্গমাইলে ১,১৭২.১ জন (৪৫২.৬ জন/কিমি২)। প্রতি বর্গমাইলে গড়ে ৫২১.৯ এর (২০১.৫ জন/কিমি২) ঘনত্বে ৪,৪১০ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৮৯.২% শ্বেতাঙ্গ, ৬.০% আফ্রিকান আমেরিকান, ০.৩% নেটিভ আমেরিকান, ১.০% এশীয়,  ০.৬% অন্যান্য জাতি এবং ২.৯% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ১.৭% ছিল।   ২০০০-এর আদমশুমারি   ২০০০-এর আদমশুমারি অনুসারে, শহরে ৮,৭৭১ জন মানুষ, ৩,৫৯০ জন গৃহমালিক ও ২,৩০১ টি পরিবার বসবাস করে। জনসংখ্যার ঘনত্ব প্রতি বর্গমাইলে ১,০৩১.০ জন (৩৯৭.৯ জন/কিমি২)। প্রতি বর্গমাইলে গড়ে ৪৫২.৩ এর (১৭৪.৬ জন/কিমি২) ঘনত্বে ৩,৮৪৮ টি আবাসন ইউনিট রয়েছে। শহরটির বর্ণগত পরিসংখ্যান অনুসারে মোট জনসংখ্যার মধ্যে ৮৯.৯৬% শ্বেতাঙ্গ, ৬.৭৮% আফ্রিকান আমেরিকান, ০.৩০% নেটিভ আমেরিকান, ০.৪২% এশীয়, ০.০২ প্রশান্ত মহাসাগরীয় দ্বীপবাসী, ০.৪২% অন্যান্য জাতি এবং ২.১০% দুই বা ততোধিক বর্ণের থেকে ছিল। যে কোনও জাতির হিস্পানিক বা লাতিনো জনসংখ্যার ০.৭১% ছিল।  শিক্ষা  লন্ডনে মূলত লন্ডন সিটি স্কুল ডিস্ট্রিক্ট দ্বারা শিক্ষা ব্যবস্থা পরিবেশন করা হয়। স্নাতক শ্রেণীতে সাধারণত শিক্ষার্থীদের সংখ্যা ১০০-১৫০ জনের মধ্যে থাকে। বিদ্যালয় জেলাটি টোলস টেকনিক্যাল সেন্টার সহ অন্যান্য স্থানীয় শিক্ষামূলক কর্মসূচির সাথে অংশীদারিত্ব করে।   আরও দেখুন   ওহাইও থেকে ইরি ট্রেল  লন্ডন, ইংল্যান্ড  লন্ডন, ক্যালিফোর্নিয়া  তথ্যসূত্র  বহিঃসংযোগ     লন্ডন পাবলিক লাইব্রেরি  লন্ডনের ১৯৩৮ সালের ছবি  বিষয়শ্রেণী:লন্ডন, ওহাইও বিষয়শ্রেণী:ওহাইওর শহর
thumb| thumb| লাভা বলতে কোনো আগ্নেয়গিরি থেকে নিঃসৃত গলিত পাথর বা তা থেকে জমাট বাঁধা পাথরকে বোঝানো হয়। কোনো কোনো গ্রহ এবং উপগ্রহের ভূ-অভ্যন্তরে লাভা থাকে। যেমন পৃথিবীর ভূ-অভ্যন্তরেও লাভা রয়েছে। লাভা যখন কোনো আগ্নেয়গিরি থেকে বেরিয়ে আসে তখন এর উষ্ণতা থাকে ৭০০° সেলসিয়াস থেকে ১২০০° সেলসিয়াস। থিক্সোট্রপিক এবং শীয়ার থিনিং ধর্মের জন্য ঠান্ডা হওয়া বা জমাট বাঁধার আগে লাভা জলের থেকে ১,০০,০০০ গুণ অবধি সান্দ্র হতে পারে।  আগ্নেয়গিরি থেকে বিস্ফোরণহীণভাবে উদগীরিত লাভা যখন ভূপৃষ্ঠে বয়ে যায় তখন তাকে লাভা প্রবাহ বলা হয়। এই লাভা প্রবাহকেই সাধারণভাবে লাভা বলা হয়। এই লাভা জমাট বেঁধে আগ্নেয় শিলা গঠন করে। বিস্ফোরণ যুক্ত উদগীরণ-এর ক্ষেত্রে আগ্নেয় ভস্ম বা আগ্নেয় ছাই এবং আগ্নেয় বস্তুকণা বা টেফ্রা-র মিশ্রণ উদগীরিত হয়। লাভা কথাটি সম্ভবত ল্যাটিন শব্দ লাবেস (labes) থেকে এসেছে, যার অর্থ গড়িয়ে পড়াMerriam-Webster OnLine dictionaryDictionary.com। ১৭৩৭ খ্রিষ্টাব্দের ১৪ মে থেকে ৪ জুন-এর মাঝামাঝি কোনো সময়ে ফ্র্যন্সিস্কো জেরাও নামের এক ব্যক্তি ভিসুভিয়াস পর্বতের অগ্ন্যুৎপাত সম্পর্কে লিখতে গিয়ে এই কথাটির প্রথম ব্যবহার করেন।   তথ্যসূত্র   বিষয়শ্রেণী:ভূবিজ্ঞান বিষয়শ্রেণী:আগ্নেয়গিরি বিষয়শ্রেণী:অগ্ন্যুৎপাতজাত পদার্থ বিষয়শ্রেণী:আগ্নেয় শিলা বিষয়শ্রেণী:অগ্ন্যুদ্‌গম প্রক্রিয়া
দেবদাস ১৯৭৯ সালে মুক্তিপ্রাপ্ত বাংলা ভাষার ভারতীয় চলচ্চিত্র। শরৎচন্দ্র চট্টোপাধ্যায় রচিত দেবদাস উপন্যাস অবলম্বনে চলচ্চিত্রটি পরিচালনা করেন দিলীপ রায়। এই একই গল্প নিয়ে একই নামে এর আগে ও পরে বিভিন্ন ভারতীয় ভাষায় চলচ্চিত্রটি তৈরি হয়েছে । এই সিনেমায়া মুখ্য ভূমিকায় অভিনয় করেছিলেন সৌমিত্র চট্টোপাধ্যায় এবং উত্তম কুমার । যথাক্রমে দেবদাস ও চুণীলালের চরিত্রে ।  কুশীলব  সৌমিত্র চট্টোপাধ্যায় - দেবদাস মুখোপাধ্যায়  সুমিত্রা মুখোপাধ্যায় - পার্বতী  সুপ্রিয়া চৌধুরী - চন্দ্রমুখী  উত্তম কুমার - চুনীলাল  চেতনা দাস - কুমুদ, দেবদাসের বৌদি  সন্ধ্যা রানী - দেবদাসের মা  ভানু বন্দ্যোপাধ্যায়  অনুপ কুমার  কালী বন্দ্যোপাধ্যায়  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৭৯-এর চলচ্চিত্র বিষয়শ্রেণী:১৯৭০-এর দশকের প্রণয়ধর্মী চলচ্চিত্র বিষয়শ্রেণী:দিলীপ রায় পরিচালিত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:দেবদাস চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৬:৪০, ১০ সেপ্টেম্বর ২০২২ (ইউটিসি) কিশোরকন্ঠ   – (অপসারণের প্রস্তাবনা দেখুনলগ দেখুন) () WP:GNG অপূরণ। এবং মারাত্মক_কপিভায়ো ~ নোমান (আলাপ│অবদান) ১৫:৩৯, ৩ সেপ্টেম্বর ২০২২ (ইউটিসি)  । কপিরাইট সমস্যা এখন নেই। আর কিছু তথ্যসূত্র যুক্ত করা হয়েছে। GNG উত্তীর্ণ হয়েছে, ধারণা করছি। আর যেহেতু নিবন্ধটি সম্পাদকমণ্ডলীর অনেকেই উল্লেখযোগ্য ব্যক্তি ছিলেন। এছাড়াও তাদের সম্মেলনে দেশের গুরুত্বপূর্ণ কবি-সাহিত্যিকদের পুরস্কৃত করা হয়েছে। এছাড়াও ম্যাগাজিনটি শিক্ষার্থীদের মধ্যে অত্যন্ত জনপ্রিয়। Deloar Akram (আলাপ • অবদান • লগ) ০৮:২৮, ৪ সেপ্টেম্বর ২০২২ (ইউটিসি)  । উল্লেখযোগ্যতা স্পষ্ট নয়। পত্রিকা সম্পর্কে সেল্ফ রেফারেন্স দেওয়া হয়েছে। বাকিগুলো ট্রিভিয়া। পত্রিকা আয়োজিত কিছু কুইজের নিয়মিত কাভারেজ। এগুলো কোনো পত্রিকার উল্লেখযোগ্যতা নির্ধারণ করে না। — আদিভাই • আলাপ • ০৬:০৮, ৭ সেপ্টেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কলাবতী বাংলা শিশুসাহিত্যের একটি কাল্পনিক চরিত্র। চরিত্রটির স্রষ্টা প্রখ্যাত সাহিত্যিক মতি নন্দী। কলাবতী সিরিজের উপন্যাসগুলি প্রকাশিত হয়েছিল আনন্দমেলা পত্রিকার পাতায়। কলাবতীর উপন্যাসগুলি মূলত খেলাধুলা বিষয়ক, তার সঙ্গেই মিশে আছে রহস্য।   চরিত্রচিত্রণ  কলাবতীর পুরো নাম কলাবতী সিংহ। তার যখন মাত্র দু'বছর বয়স তখন তার মা মারা যান এবং তার বাবা দিব্যশেখর সন্ন্যাস নিয়ে গৃহত্যাগী হন। পুনেয় মাসির কাছে দশবছর থেকে কলাবতী তাদের পৈতৃক বাড়িতে দাদু রাজশেখর ও কাকা সত্যশেখরের কাছে ফিরে আসে এবং কাঁকুড়গাছি উচ্চ মাধ্যমিক বালিকা বিদ্যালয়ে পড়াশোনা শুরু করে। সে ভালো ক্রিকেট খেলে, বাংলার জাতীয় দলের হয়েও খেলেছে। কলাবতী প্রধানত উইকেটকিপার।সচলায়তন: মতি নন্দীর মানুষেরা- সুহান রিজওয়ান, তারিখ:০১-০৬-২০১৩ তার শখ বড় হয়ে ক্রীড়া সাংবাদিক হওয়ার। ডানপিটে এই মেয়েটির অ্যাডভেঞ্চারের নানা কাহিনীই মতি নন্দী তুলে ধরেছেন কলাবতী সিরিজের উপন্যাসগুলিতে।   উপন্যাসের তালিকা  কলাবতীকে নিয়ে মতি নন্দী সম্ভবত মোট নয়টি উপন্যাস লিখেছেন। সেগুলি হল-  কলাবতী  কলাবতীদের ডায়েট চার্ট  কলাবতীর ময়দান রিপোর্টিং  কলাবতীর দেখা শোনা  কলাবতী ও খয়েরি  ভূতের বাসায় কলাবতী  কলাবতী, অপুর মা ও পঞ্চু  কলাবতী ও মিলেনিয়াম ম্যাচ  কলাবতীর শক্তিশেল   তথ্যসূত্র   বিষয়শ্রেণী:কাল্পনিক বাঙালি ব্যক্তি বিষয়শ্রেণী:কল্পকাহিনীর চরিত্র বিষয়শ্রেণী:কাল্পনিক হিন্দু
ভারতীয় হিন্দু ঐতিহ্যে হারানা, তাকে বিয়ে করার জন্য একটি মেয়েকে বন্দী করে। একটি বিয়ে যেখানে বর হারানা দ্বারা কনেকে ধরে রাখে তাকে রাক্ষস বিবাহ বলা হয়।Baṅkimacandra Caṭṭopādhyāẏa, Alo Shome Krishna Charitra Page 72 93813848782011 "(Harana is capturing a girl to marry her. A Rakshasa wedding is a wedding where the groom captures the bride by harana). "  আরও দেখুন হিন্দু বিবাহ তথ্যসূত্র  বিষয়শ্রেণী:ভারতীয় সংস্কৃতি বিষয়শ্রেণী:হিন্দু বিবাহের আচার  বিষয়শ্রেণী:ভারতে বিবাহ
ট্রায়োলেট হল প্রায় সবসময়ই আট লাইনের একটি স্তবক কবিতা। যদি স্তবকগুলি সাত লাইনের মতো এবং নয়টি বা তার বেশিও হয়। এর ছড়ার স্কিম হল ABaAabAB (ক্যাপিটাল অক্ষরগুলি রেখাগুলিকে বারবার বারবার বোঝায়) এবং প্রায়শই 19 শতকের ইংরেজি ট্রায়লেটে সমস্ত লাইন আইম্বিক টেট্রামিটারে থাকে, যদিও ঐতিহ্যগত ফরাসি ট্রিওলেটগুলিতে, 17 শতক থেকে, দ্বিতীয়, ষষ্ঠ এবং অষ্টম লাইনগুলি আইম্বিক হতে থাকে। ট্রাইমিটারের পরে প্রতিটি উভচর পা। ফরাসি পরিভাষায়, একটি আইম্বিক পাদদেশে শেষ হওয়া একটি রেখাকে পুংলিঙ্গ হিসাবে চিহ্নিত করা হয়, যখন একটি উভচর পায়ে শেষ হওয়া একটি রেখাকে বলা হয় স্ত্রীলিঙ্গ। ভাষা এবং যুগের উপর নির্ভর করে, অন্যান্য মিটার দেখা যায়, এমনকি ফরাসিতেও। প্রথম, চতুর্থ এবং সপ্তম লাইনগুলি অভিন্ন, যেমন দ্বিতীয় এবং শেষ লাইনগুলি, যার ফলে প্রাথমিক এবং শেষ ক্রোড়গুলিও অভিন্ন। একটি ঐতিহ্যবাহী ফরাসি ট্রায়োলেটে, দ্বিতীয় এবং তৃতীয় নন-রিপিটিং লাইনগুলি পুনরাবৃত্তি করা প্রথম, চতুর্থ এবং সপ্তম লাইনের সাথে ছড়ায়, যখন পুনরাবৃত্তি না করা ষষ্ঠ লাইনটি দ্বিতীয় এবং অষ্টম পুনরাবৃত্তি লাইনের সাথে ছড়ায়। যাইহোক, বিশেষ করে 18 তম এবং 19 শতকের জার্মান ট্রিওলেটগুলিতে, কেউ এই প্যাটার্নটি প্রায়শই লঙ্ঘন দেখতে পাবে। Kitabayashi. A Geolinguistic Chronicle of Early Triolet Dispersal in Western European Languages, pp. 11-15.  তথ্যসূত্র  বিষয়শ্রেণী:পশ্চিমা মধ্যযুগীয় গীতিকবিতার ধরন বিষয়শ্রেণী:স্তবকরুপ
অগাস্টিনা লোপেজ (জন্ম অগাস্টিনা রোমেরো) ছিলেন আদিবাসী বংশোদ্ভূত একজন মেক্সিকান অভিনেত্রী, যিনি পরবর্তী জীবনে হলিউড চলচ্চিত্রে আবির্ভূত হন।  তিনি অভিনেত্রী দেলোরেস ডেল রিওর সাথে একটি সমিতির মাধ্যমে শিল্পে প্রবেশ করেছিলেন বলে জানা যায়।    নির্বাচিত চলচ্চিত্রের তালিকা    থান্ডার বিলো (১৯৩২)  দ্য উলফ সং (১৯২৯)  টাইড অব এম্পায়ার (১৯২৯)  রেডস্কিন (১৯২৯)  দ্য গে ডিফেন্ডার (১৯২৭)  এল ইন্দিও ইয়াকি (১৯২৭)  দ্য নাইট অব লাভ (১৯২৭)  দ্য ওয়্যার-টাইগার (১৯২৫)  দ্য ক্রোজ নেস্ট (১৯২২)  আ সেইলর-মেইড ম্যান (১৯২১)  লাইটনিং ব্রাইস (১৯১৯)   তথ্যসূত্র   বিষয়শ্রেণী:১৮৪২-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:আদিবাসী মেক্সিকীয় বংশোদ্ভূত মার্কিন ব্যক্তি বিষয়শ্রেণী:মেক্সিকান অভিনেত্রী বিষয়শ্রেণী:মেক্সিকান চলচ্চিত্র অভিনেত্রী বিষয়শ্রেণী:মার্কিন যুক্তরাষ্ট্রে মেক্সিকান প্রবাসী অভিনেত্রী
ব্যবহার  This template is for giving examples of template parameter source code (useful in template documentation and talk page discussions of template code).  It must have one or two parameters itself. The first is the name of the example parameter to display (this may be empty, but it must be present), and the second (optional) one is a value for the first example parameter, or (if the first  parameter is empty) an unnamed example parameter.  উদাহরণ    renders as     renders as     renders as  (for unnamed parameters in the example code; note the empty first parameter in the  template)    renders as  When using literal, pre-specified values, simply provide the value (appearance as in example 3). When illustrating hypothetical, variable or user-definable values, use <var>value</var> (appearance as in example 2), and the same should be done for non-literal, example parameters (as in example 4).   আরও দেখুন   Template:Tlx – for providing examples of entire-template code with included parameters  বিষয়শ্রেণী:টাইপিং-এইড টেমপ্লেট বিষয়শ্রেণী:ফরম্যাটিং ও ফাংশন উইকিপিডিয়া টেমপ্লেট
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ১২:০৫, ১৩ জুন ২০২৪ (ইউটিসি) শফিউর চাঁটগামী   – (অপসারণের প্রস্তাবনা দেখুনলগ দেখুন) () তাৎপর্যপূর্ণ প্রচার নেই। উল্লেখযোগ্যতার সাধারণ নীতিমালা ও wp:হুজুর-এ উত্তীর্ণ নন। -- Yahya (আলাপ | অবদান) ০৯:৩২, ৭ জুন ২০২৪ (ইউটিসি)   প্রস্তাবনা অনুযায়ী মো. জনি হোসেন  (আলাপ) ১৬:২৩, ৭ জুন ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মুর্ত্তিজাপুর () ভারতের মহারাষ্ট্র রাজ্যের আকোলা জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে মুর্ত্তিজাপুর শহরের জনসংখ্যা হল ৩৮,৫৫১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে মুর্ত্তিজাপুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।  বিখ্যাত ব্যক্তিত্ব  বসন্তরাও দেশপান্ডে   তথ্যসূত্র   বিষয়শ্রেণী:মহারাষ্ট্রের শহর
ঝামটি গরান (বৈজ্ঞানিক নাম:Ceriops decandra) হচ্ছে Rhizophoraceae পরিবারের এক প্রজাতির বৃক্ষ।   বিবরণ  গরান গ্রীষ্মমণ্ডলীয় এশিয়ার একটি ম্যানগ্রোভ উদ্ভিদ। এর বৈজ্ঞানিক নাম Ceriops decandra।   নির্দিষ্ট উপাধি ডেকন্দ্রা  গ্রিন অর্থ থেকে "দশ পুরুষ" এসেছে যা দশটি স্ট্যাম্পের ফুলের কথা উল্লেখ করে। ভারতে এবং বাংলাদেশ (সুন্দরবনসহ), বার্মা, থাইল্যান্ড এবং পলিনুল মালয়েশিয়ার সাথে স্বাভাবিকভাবেই বৃদ্ধি পায়। তার বাসস্থান হল ম্যানগ্রোভ উপকূলে এবং জোয়ারাল ক্রিকে। উদ্ভিদটি ১৫ মিটার (১২') বা মিটার (৫০ ফুট) লম্বা পর্যন্ত একটি ঝাড় বা ছোট গাছ হিসাবে বৃদ্ধি পায়। তার ছালটি ফ্যাকাশে বাদামী ফুলগুলি হল সাদা। এর Ovidoado ক্যাপচার ফল ১.৮ সেন্টিমিটার (০.৭ মধ্যে দীর্ঘ)  তথ্যসূত্র  বিষয়শ্রেণী:বাংলাদেশের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:মিয়ানমারের উদ্ভিদ বিষয়শ্রেণী:থাইল্যান্ডের উদ্ভিদ বিষয়শ্রেণী:ম্যানগ্রোভ
আজ সৃষ্টি সুখের উল্লাসে   কাজী নজরুল ইসলাম  আজ     সৃষ্টি সুখের উল্লাসে– মোর     মুখ হাসে মোর চোখ হাসে মোর টগবগিয়ে খুন হাসে                 আজ     সৃষ্টি-সুখের উল্লাসে।     আজকে আমার রুদ্ধ প্রাণের পল্বলে - বান ডেকে ঐ জাগল জোয়ার দুয়ার – ভাঙা কল্লোলে।                         আসল হাসি, আসল কাঁদন                         মুক্তি এলো, আসল বাঁধন, মুখ ফুটে আজ বুক ফাটে মোর তিক্ত দুখের সুখ আসে।             ঐ         রিক্ত বুকের দুখ আসে -             আজ       সৃষ্টি-সুখের উল্লাসে!                         আসল উদাস, শ্বসল হুতাশ                         সৃষ্টি-ছাড়া বুক-ফাটা শ্বাস,                         ফুললো সাগর দুললো আকাশ ছুটলো বাতাস, গগন ফেটে চক্র ছোটে, পিণাক-পাণির শূল আসে!                         ঐ     ধূমকেতু আর উল্কাতে                         চায়     সৃষ্টিটাকে উল্টাতে, আজ তাই দেখি আর বক্ষে আমার লক্ষ বাগের ফুল হাসে                         আজ সৃষ্টি-সুখের উল্লাসে!               আজ     হাসল আগুন, শ্বসল ফাগুন,                         মদন মারে খুন-মাখা তূণ                         পলাশ অশোক শিমুল ঘায়েল                         ফাগ লাগে ঐ দিক-বাসে                গো     দিগ বালিকার পীতবাসে; আজ     রঙ্গন এলো রক্তপ্রাণের অঙ্গনে মোর চারপাশে                 আজ     সৃষ্টি সুখের উল্লাসে!                 আজ     কপট কোপের তূণ ধরি,                 ঐ       আসল যত সুন্দরী,     কারুর পায়ে বুক ডলা খুন, কেউ বা আগুন,             কেউ মানিনী চোখের জলে বুক ভাসে! তাদের প্রাণের ‘বুক-ফাটে-তাও-মুখ-ফোটে-না’ বাণীর বীণা মোর পাশে             ঐ    তাদের কথা শোনাই তাদের                     আমার চোখে জল আসে             আজ   সৃষ্টি সুখের উল্লাসে!             আজ     আসল ঊষা, সন্ধ্যা, দুপুর,                       আসল নিকট, আসল সুদূর                       আসল বাধা-বন্ধ-হারা ছন্দ-মাতন                       পাগলা-গাজন-উচ্ছ্বাসে!              ঐ      আসল আশিন শিউলি শিথিল                       হাসল শিশির দুবঘাসে             আজ     সৃষ্টি-সুখের উল্লাসে!             আজ     জাগল সাগর, হাসল মরু                       কাঁপল ভূধর, কানন তরু                       বিশ্ব-ডুবান আসল তুফান, উছলে উজান                       ভৈরবীদের গান ভাসে, মোর ডাইনে শিশু সদ্যোজাত জরায়-মরা বামপাশে। মন ছুটছে গো আজ বল্গাহারা অশ্ব যেন পাগলা সে।                 আজ সৃষ্টি-সুখের উল্লাসে!                 আজ সৃষ্টি-সুখের উল্লাসে!!
জেন ডারওয়েল (; জন্ম: প্যাটি উডার্ড; ১৫ অক্টোবর ১৮৭৯ - ১৩ আগস্ট ১৯৬৭)অবিচুয়ারি ভ্যারাইটি, ১৬ আগস্ট ১৯৬৭। একজন মার্কিন মঞ্চ, চলচ্চিত্র ও টেলিভিশন অভিনেত্রী। ৫০ বছরের কর্মজীবনে তিনি শতাধিক চলচ্চিত্রে অভিনয় করেছেন। তিনি জন স্টাইনবেকের দ্য গ্রেপস অব র‍্যাথ উপন্যাসের চলচ্চিত্ররূপে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল হাকলবেরি ফিন (১৯৩১), জেসি জেমস (১৯৩৯), গন উইথ দ্য উইন্ড (১৯৩৯), দ্য ডেভল অ্যান্ড ড্যানিয়েল ওয়েবস্টার (১৯৪১), দি অক্স-বো ইনসিডেন্ট (১৯৪৩) ও মাই ডার্লিং ক্লেমেন্টিন (১৯৪৬)। তিনি ১৯৭৯ সালের ১৫ই অক্টোবর হৃৎপেশীর রক্তাভাবজনিত কারণে মৃত্যুবরণ করেন।  প্রারম্ভিক জীবন প্যাটি উডার্ড ১৮৭৯ সালের ১৫ই অক্টোবর মিজুরি অঙ্গরাজ্যের পালমিরা শহরে জন্মগ্রহণ করেন। তার পিতা উইলিয়াম রবার্ট উডার্ড লুইসভিল সাউদার্ন রেলরোডের সভাপতি ছিলেন এবং মাতা এলেন রুথ উডার্ড। ডারওয়েল শুরুতে সার্কাসের রাইডার ও পরে অপেরা সঙ্গীতশিল্পী হতে চেয়েছিলেন। তার পিতা তার সেসব পরিকল্পনায় বাধা দেন, ফলে তিনি অভিনেত্রী হিসেবে তার কর্মজীবন শুরু করেন ও তার নাম পরিবর্তন করে ডারওয়েল রাখেন।  কর্মজীবন তিনি টম সয়ার (১৯৩০) চলচ্চিত্র দিয়ে হলিউডে চরিত্রাভিনেত্রী হিসেবে কাজ শুরু করেন। এরপর তিনি হাকলবেরি ফিন (১৯৩১), জেসি জেমস (১৯৩৯), গন উইথ দ্য উইন্ড (১৯৩৯) চলচ্চিত্রে কাজ করেন।  থাম্ব|ডান|দ্য গ্রেপস অব র‍্যাথ চলচ্চিত্রে ডারওয়েল। ডারওয়েল জন স্টাইনবেকের দ্য গ্রেপস অব র‍্যাথ উপন্যাসের চলচ্চিত্ররূপে (১৯৪০) মা জোড চরিত্রে অভিনয় করেন। চলচ্চিত্রটির তারকা হেনরি ফন্ডার পীড়াপীড়িতে তাকে এই চরিত্রটি দেওয়া হয়েছিল। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এরপর তিনি এই দশকে দ্য ডেভল অ্যান্ড ড্যানিয়েল ওয়েবস্টার (১৯৪১), দি অক্স-বো ইনসিডেন্ট (১৯৪৩) ও মাই ডার্লিং ক্লেমেন্টিন (১৯৪৬) চলচ্চিত্রে অভিনয় করেন। ডারওয়েল মঞ্চেও কাজ করেন; ১৯৪৪ সালে তিনি হাস্যরসাত্মক মঞ্চনাটক সাডস ইন ইউর আই-এ অভিনয় করে জনপ্রিয়তা অর্জন করেন।  তিনি ম্যারি পপিন্স (১৯৬৪) চলচ্চিত্রে বার্ড ওম্যান চরিত্রে অভিনয় করেন। ডিজনি তাকে এই চরিত্রে অভিনয়ের প্রস্তাব দিলে তিনি তা ফিরিয়ে দেন। ওয়াল্ট ডিজনি নিজে তার বাড়িতে গিয়ে তাকে অনুরোধ করলে তিনি এই চরিত্রে কাজ করতে সম্মত হন। এটি ছিল তার অভিনীত সর্বশেষ চলচ্চিত্র।  চলচ্চিত্র শিল্পে তার অবদানের জন্য ১৯৬০ সালের ৮ই ফেব্রুয়ারি ৬৭৩৫ হলিউড বুলেভারে হলিউড ওয়াক অব ফেমে তার নামাঙ্কিত তারকা খচিত হয়।  মৃত্যু ডারওয়েল তার জীবনের শেষ বছরগুলোতে অসুস্থ্য হয়ে পড়েন। তিনি ১৯৬৭ সালের ১৩ই আগস্ট হৃৎপেশীর রক্তাভাবজনিত কারণে মোশন পিকচার অ্যান্ড টেলিভিশন কান্ট্রি হাউজ অ্যান্ড হসপিটালে মৃত্যুবরণ করেন। মৃত্যুকালে তার বয়স হয়েছিল ৮৭ বছর।  তথ্যসূত্র  বহিঃসংযোগ            বিষয়শ্রেণী:১৮৭৯-এ জন্ম বিষয়শ্রেণী:১৯৬৭-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মিজুরির অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:হলিউডের স্বর্ণযুগের অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী